Diari Oficial de la Generalitat Valenciana


Sumari del DOGV 5191, del 03-02-2006 (2006/975)

RESOLUCIÓ de 25 de gener de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Addenda al Conveni de col·laboració entre el Ministeri de Treball i Assumptes Socials i la Generalitat Valenciana sobre el Sistema d'Informació d'Usuaris de Servicis Socials (SIUSS).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5191

Data del DOGV
:   03-02-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/975


Data del document
:   25-01-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * administració central
    * servei social
    * cooperació administrativa
    * sistema d'informació

RESOLUCIÓ de 25 de gener de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Addenda al Conveni de col·laboració entre el Ministeri de Treball i Assumptes Socials i la Generalitat Valenciana sobre el Sistema d'Informació d'Usuaris de Servicis Socials (SIUSS). [2006/X975]  
Subscrita, després de la tramitació prèvia reglamentària, entre el Ministeri de Treball i Assumptes Socials i la Generalitat Valenciana, el 19 de desembre de 2005, una Addenda al Conveni de col·laboració entre el Ministeri de Treball i Assumptes Socials i la Generalitat Valenciana sobre el Sistema d'Informació d'Usuaris de Servicis Socials (SIUSS), i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0002/2006, i que figura com a annex d'esta resolució.  
València, 25 de gener de 2006.. El director general de Relacions amb les Corts i Secretariat del Govern: Antonio V. Peral Villar.  
ADDENDA AL CONVENI DE COL·LABORACIÓ ENTRE EL  
 MINISTERI DE TREBALL I ASSUMPTES SOCIALS I LA GENERALITAT VALENCIANA SOBRE EL SISTEMA D'INFORMACIÓ   
D'USUARIS DE SERVICIS SOCIALS (SIUSS)  
Madrid, 19 de desembre de dos mil cinc.  
Reunits:  
D'una part: l'Excm. Sr. Jesús Caldera Sánchez-Capitán, sense obligació de manifestar les seues circumstàncies personals per comparéixer en l'exercici del seu càrrec,  
I d'una altra part: l'Honorable Sra. Alicia de Miguel García sense obligació de manifestar les seues circumstàncies personals per comparéixer així mateix en l'exercici del seu càrrec.  
Intervenen:  
L'Excm. Sr. Jesús Caldera Sánchez-Capitán, com a ministre de Treball i Assumptes Socials, nomenat per Reial Decret 558/2004, de 17 d'abril (Boletín Oficial del Estado núm. 94, del 18d'abril), en nom i representació de l'administració general de l'Estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado núm. 12, del 14 de gener), sobre competència per a realitzar convenis de col·laboració amb les comunitats autònomes.  
L'Honorable Sra. Alicia de Miguel García, com a consellera de Benestar Social, nomenada per Decret 7/2004, de 27 d'agost, del president de la Generalitat (DOGV núm. 4830, de 30 d'agost), en nom i representació de la Generalitat Valenciana, autoritzada per a este acte per Acord del Govern Valencià de 18 de novembrede 2005.  
Ambdós parts, en l'exercici de les competències que els estan legalment atribuïdes, reconeixent-se recíprocament capacitat i obligant-se en els termes d'este document.  
Manifesten:  
Que el 3 d'octubre de 1994, el Ministeri d'Assumptes Socials va subscriure amb la Generalitat Valenciana un Conveni de Col·laboració que té com a objecte la difusió i la implantació del Sistema d'Informació d'Usuaris de Servicis Socials (SIUSS) i la seua aplicació informàtica.   
Que, d'acord amb la seua clàusula primera, el Ministeri de Treball i Assumptes Socials concedix a la Comunitat Autònoma Valenciana llicència d'ús per a la utilització dels programes informàtics, dins de l'àmbit de l'administració autonòmica i les corporacions locals del seu territori.  
Que la Generalitat Valenciana enviarà en suport informàtic al Ministeri de Treball i Assumptes Socials, la informació demanada per mitjà d'esta aplicació i individualitzada per expedients, en el seu àmbit territorial, tot excloent-hi les dades d'identificació dels usuaris, utilitzant per a este fi l'opció específica de què disposa el programa informàtic.  
Que alguns ajuntaments de la Comunitat Valenciana disposen d'una aplicació informàtica externa al SIUSS per a això esta Generalitat Valenciana hi ha expressat el seu interés a facilitar-los els arxius de descàrrega que els permeta bolcar la informació demanada per mitjà del seu sistema de registre a l'aplicació informàtica SIUSS, per al compliment dels compromisos que figuren en el Conveni subscrit.  
D'acord amb allò que s'ha exposat, les parts firmants formalitzen la present Addenda d'acord amb les següents  
Clàusules:  
Primera. Que el Ministeri de Treball i Assumptes Socials, a través de la Direcció General de Servicis Socials i Dependència, remetrà a la Generalitat Valenciana, a través de la Conselleria de Benestar Social, un fitxer que conté les regles i els procediments per a incorporació de dades al Sistema d'Informació d'Usuaris de Servicis Socials.  
Segona. Que la Generalitat Valenciana es compromet a garantir el compliment de les normes contingudes en el document Regles i procediments per al bolcat de dades a SIUSS en l'elaboració dels fitxers que es remeten per a evitar el deteriorament de les bases de dades acumulades.  
Tercera. Que la Generalitat Valenciana, garantirà que els codis continguts en els bolcats externs correspon en la seua definició als utilitzats en l'aplicació SIUSS i que per tant no es desvirtuaran els resultats obtinguts.  
Quarta. Que la Conselleria de Benestar Social enviarà a la Direcció General de Servicis Socials i Dependència les taules de codificació i qualsevol altra informació rellevant sobre l'aplicació de què desitgen transvasar les dades, que permeta les comprovacions complementàries per a complir el que establix la clàusula anterior.  
Quinta. Que la Generalitat Valenciana es compromet a realitzar un seguiment dels ajuntaments que tinguen aplicacions externes, a fi que en les actualitzacions successives que es realitzen a SIUSS es garantisca l'adequació dels bolcats externs.  
Sexta. Que en compliment de la Llei Orgànica 15/99 de Protecció de Dades de Caràcter Personal no podran exportar-se dades confidencials.  
Sèptima. Que si de l'aplicació del contingut de la present Addenda s'originara algun tipus de gasto, este no seria imputable al Ministeri de Treball i Assumptes Socials.  
Octava. Que la Comissió de Seguiment establida en la clàusula dotzena del Conveni de Col·laboració formalitzat amb esta Comunitat, ha informat favorablement sobre el contingut de l'Addenda, donant el seu vistiplau a la modificació del Conveni que es pretén subscriure.  
Novena. Si del compliment de la present Addenda es derivaren possibles responsabilitats, serà la Generalitat Valenciana, firmant d'esta, la que respondrà davant del Ministeri de Treball i Assumptes Socials.   
Dècima. La vigència del Conveni subscrit amb la Generalitat Valenciana en tot allò que no resulte modificat pel contingut de l'Addenda, serà la que figura en este.  
I, en prova de conformitat, subscriuen la present Addenda en dos exemplars, al lloc i en la data indicats en este document.  
El ministre de Treball i Assumptes Socials,  
JESÚS CALDERA SÁNCHEZ-CAPITÁN   
La consellera de Benestar Social,  
ALICIA DE MIGUEL GARCÍA